Andrij Voronin

**Andrij Viktorovytsj Voronin** (ukrainsk Андрій Вікторович Воронін, født 21. juli 1979 i Odessa, daværende Sovjetunionen), med kjælenavnet «Ravnen» («The Raven») er en ukrainsk fotballspiller som spiller for FK Dynamo Moskva. Han spilte sesongen 2008-2009 for Hertha Berlin på utlån fra Liverpool FC og det  landslaget. Voronin gikk til Liverpool på en bosman-overgang i juli 2007.

## Klubbfotball
### [[Borussia Mönchengladbach]]
Voronin forlot sin ungdomsklubb Tsjornomorets Odessa i 1995 for å flytte til Tyskland og klubben  Borussia Mönchengladbach. Han gjorde sin debut i den tyske Bundesliga mot Bayern München i 1997 som 18-åring, men gikk videre og tilbrakte et par år på klubben ungdomslag. Etter å ha kun spilt et fåtall kamper, så Voronin klubben rykke ned og meldte overgang til Mainz.

### [[Mainz]]
Han ble Mainz sin toppskårer i sine to sesonger i klubben, og skåret i sin andre sesong 20 mål for klubben. På starten av sesongen 2002-03 gikk det flere rykter om Voronin, blant annet at han skulle returnere til Ukraina og spille for Dynamo Kyiv.

### [[Köln]]
Voronin valgte så å fortsette sin karrière med å spille for Köln i Bundesliga. Dette endte med at laget rykket ned i 2004 og Voronin forlot klubben til fordel for Bayer Leverkusen.

### [[Bayer Leverkusen]]
Etter to suksessfulle sesonger hos Bayern og for Ukraina (noe som kulminerte med deltakelse i VM i fotball 2006 i Tyskland, der Ukraina kom til kvartfinalen), ble det lengre mellom målene fra ukraineren. Kontrakten hans begynte å løpe ut, og det ble meldt at han hadde avslått nye kontraktsforslag om forlengning. Etter det Voronin selv sa, ble han kontaktet av klubber fra Frankrike, Spania, Italia og Skottland.

### [[Liverpool FC]]
26. februar 2007 offentliggjorde Liverpool at de hadde signert Voronin, og at han ville komme til klubben til sommeren. Han kom på dermed fri overgang fra Bayer Leverkusen. Voronin ble presentert på en pressekonferanse 6. juli 2007, og har blitt tildelt draktnummer 10. Voronin signerte en 4-årskontrakt med Merseyside-klubben. Andrij startet sin karriere i rød drakt med å imponere i treningskamper mott hhv Crewe Alexandria og Werder Bremen (hvor han skåret to mål).

Den første offisielle kampen til Voronin kom som innbytter i seriekampen borte mot Aston Villa i august 2007. Noen dager senere (15. august 2007) scoret han sitt første offisielle mål i borteseieren i Mesterligaen 2007/2008 mot franske Toulose.
Sommeren 2008 ble Voronin mer utilfreds med situasjonen og uttalte at «Det synes ikke som det er noen ærlig konkurranse i min posisjon. Jeg tror spissplassene er besatt uansett hva jeg foretar meg».

#### Utlån til Hertha Berlin
På den siste dagen før overgangsvinduet stengte ble Voronin lånt ut fra Merseyside til tyske Hertha Berlin på en etårs kontrakt fra 2008 til 2009. Voronin gjorde et godt første inntrykk, og ble bl.a. matchvinner mot sin gamle klubb Bayer Leverkusen 4. oktober med å skåre vinnermålet helt mot slutten av kampen. Han skåret også to mål i toppoppgjøret mot Bayern München 14. februar 2009, slik at Hertha vant oppgjøret 2-1 og gikk til topps i Bundesliga. I samme periode gjorde tilbakesalget av spissen Robbie Keane fra Liverpool til Tottenham til at rykter begynte å gå om en retur til Merseyside for Andrij. Voronin fortsatte sitt gode spill for Hertha og skåret et hattrick den 7. mars da klubben vant 3-1 borte mot Energie Cottbus. 7 dager senere ble Andrij matchvinner igjen, da Hertha slo Bayer Leverkusen 1-0, noe som var hans åttende mål på de seks siste kampene, og gjorde at Hertha da ledet Bundesliga med fire poeng på Bayern München etter 24 runder.

Etterhvert ble det likevel, selv om han var toppskårer for klubben, klart at Voronin ville returnere til Merseyside, da Hertha ikke ville betale det Liverpool krevde i overgangssum for spissen.

## Landslagsspill
Da Voronin fremdeles var i Mainz, ble han innkalt til landslagsspill for Ukrainas U-21-landslag og videre til A-landslaget som 22-åring. Han gjorde sin internasjonale debut i en vennskapskamp mot  i mars 2002. Han ble imidlertid vurdert som mindre aktuell for spiss for Ukraina enn Chelseas Sjevtsjenko.

## Referanser


## Eksterne lenker
* 
*  Leverkusen who's who
*  Liverpoolfc.tv Bio om Voronin
*  Liverpool.no om Voronin